Z A P I S N I K
14. sjednice Vijeća Mjesnog odbora Staro Trnje
11. srpnja 2022.
u prostorijama Mjesnog odbora Staro Trnje, Trnjanska cesta 128, Zagreb,
s početkom u 19,00 sati



NAZOČNI ČLANOVI VIJEĆA: Jadranka Hübler, Saša Križančić, Sanja Horvatin, Ivan Bobinac, Luka Planinić, Vatroslav Miloš, Mladen Božić

OSTALI NAZOČNI: Valentina Pavlović Vinogradac, službenica Gradskog ureda za mjesnu samoupravu, civilnu zaštitu i sigurnost

Sjednicom predsjedava: Jadranka Hübler, predsjednica

Zapisnik vodi: Valentina Pavlović Vinogradac

[bookmark: _GoBack]Potpredsjednica konstatira da je nazočno sedam (7) članova Vijeća, što znači da Vijeće može pravovaljano odlučivati, te otvara 13. sjednicu Vijeća Mjesnog odbora Staro Trnje.

Bez rasprave, jednoglasno, Vijeće prihvaća tekst Zapisnika 13. sjednice Vijeća, održane 6. lipnja 2022., bez izmjena. 


Vijeće dopunjuje dnevni red, te odustaje od toče 3., zatim  jednoglasno utvrđuje konačan 


DNEVNI RED:


1. Prijedlog o preispitivanju planerskih postavki važećeg UPU-a Staro Trnje, Savica za Zonu Prisavlje - Ulica V. Ruždjaka, Planirana Strojarska te njegovom usklađivanju s važećim zakonodavnim okvirom,

2. Zahtjev za postavljanjem uzdignutih ploha u ulici Trnjanski nasip na križanju s Trnjanski nasip I., 

3. Zahtjev za premještanjem stola za stolni tenis s lokacije u Novskoj ulici kbr 4., 

4. Zahtjev za uređenje odbojkaškog igrališta u parku u Novskoj,

5. Zahtjev za hitno postupanje nadležnih službi – stupići Novska,

6. Godišnji izvještaj o izvršenju Financijskog plana Mjesnog odbora Staro Trnje za 2021 godinu,

7. Pitanja i prijedlozi.


Ad 1. Prijedlog o preispitivanju planerskih postavki važećeg UPU-a Staro Trnje, Savica za Zonu Prisavlje - Ulica V. Ruždjaka, Planirana Strojarska te njegovom usklađivanju s važećim zakonodavnim okvirom,

Članovi Vijeća primili su pisani materijal uz poziv.

Predsjednica usmeno informira nazočne o predmetu rasprave i odlučivanja.
U raspravi sudjeluju svi prisutni članovi Vijeća.
Vijeće jednoglasno donosi

	 ZAKLJUČAK
o prijedlogu preispitivanja planerskih postavki važećeg UPU-a Staro Trnje, Savica za Zonu Prisavlje - Ulica V. Ruždjaka, Planirana Strojarska te njegovom usklađivanju s važećim zakonodavnim okvirom

1. Vijeće Mjesnog odbora Staro Trnje predlaže da se pokrene postupak usklađivanja UPU-a Staro Trnje, Savica za Zonu Prisavlje - Ulica V. Ruždjaka, Planirana Strojarska s važećim zakonodavnim okvirom:

a)	Tekstom i grafičkim prilozima plana definirana je obveza izrade DPU-ova (Detaljnih planova uređenja) za većinu prostornih podcjelina plana. Kako u važećem Zakonu o prostornom uređenju (NN 153/13, 65/17, 114/18, 39/19, 98/19) ne postoji instrument DPU-a (članci 60., 75. i 76.), Plan u ovakvom obliku nije usklađen sa Zakonom te je posljedično u praksi u velikoj mjeri neprovediv.

2. Nastavno, Vijeće Mjesnog odbora Staro Trnje predlaže da se tijekom izrade Izmjena i dopuna Generalnog urbanističkog plana Grada Zagreba preispitaju planerske postavke istog plana, a u smjeru mogućnosti njegove kvalitetne provedbe.

             Iz rakursa odredbi GUP-a:

a)	Kako se radi o jednom od planova čija se realizacija, osim manjeg dijela oko Križne ulice, ne odvija adekvatnim tempom, prvenstveno zbog velikog broja malih privatnih vlasničkih udjela, a u kontekstu nepostojanja instrumenata detaljnih planova te neadekvatne legislative i procedura za provođenje urbane komasacije, potrebno je preispitati primjenjivost Općih pravila za urbano pravilo 3.1. (Urbana preobrazba), naročito u aspektima privilegiranja nove ulične mreže i urbane strukture u odnosu na zadržavanje vrijednih i/ili kvalitetnih dijelova postojeće urbane morfologije.
b)	Obzirom na neizvjesnu dinamiku realizacije plana, te u kontekstu aktualnih trendova smještaja velikih koncentracija poslovnih sadržaja (zona Radnička, zona Buzin, itd.) preispitati utemeljenost naglašavanja poslovne u odnosu na stambenu namjenu.
c)	Nastavno na opće pravilo potrebe poštivanja vrijednosti i specifičnosti područja za koji se donosi pojedini UPU, preispitati naglašavanje povećanja gustoće i visine stambene izgradnje umjesto ispitivanja mogućnosti planiranja nižih i/ili individualnih stambenih tipologija s novim zadanim parametrima izgradnje koje bi na kvalitetniji način interpretirale povijesne i ambijentalne specifičnosti starotrnjanskog prostora, referirajući se, između ostalog i na antologijski presedan povijesnog Cvjetnog naselja.
d)	Unutar programskih smjernica za navedeni UPU preispitati: udio poslovne i stambene namjene, odredbu o omjeru te prostornoj distribuciji visoke, niske i individualne izgradnje i njenoj usklađenosti s odredbom o potrebi “zaštite identiteta i strukture “Starog Trnja”.
e)	Prioritizirati realizaciju koridora Prisavlja te infrastrukturalno i komunalno opremanje prostora Starog Trnja.

           Iz rakursa postojećeg UPU-a:

a)	Razmotriti polazišta plana koja naglašavaju zamjenu postojeće urbane mreže, povećanje gustoće izgradnje i promjenu namjene u kontekstu neizvjesnog vremenskog okvira provedbe plana te specifične ambijentalne vrijednosti starotrnjanskog prostora.
b)	Revidirati procedure prostorno-planerskog uređenja kroz njihovo usklađivanje s važećim zakonodavnim okvirom (ukidanje zona obveze izrade DPU-ova).
c)	Preispitati veličinu pojedinih kazeta čija velika površina dodatno otežava realizaciju pojedinih segmenata plana.
d)	Osigurati pravednu i jednakovrijednu mogućnost raspolaganja zemljištem svim vlasnicima, budući da je u ovom trenutku izgradnja van okvira postojećih parcela i maksimalno dozvoljenog povećanja GBP-a od 20%, a posljedično i prodaja zemljišta, omogućena isključivo na dijelovima obuhvata gdje ne postoji obveza izrade detaljnog plana, što veći dio vlasnika stavlja u nepovoljan i neravnopravan položaj.
e)	Razmotriti mogućnost unošenja svih UPU-om definiranih zona društvene namjene (D) u plan namjene površina GUP-a
f)	Razmotriti mogućnost nedvosmislenog lociranja budućih zelenih površina tabelarno navedenih u tekstu UPU-a u plan namjene površina GUP-a
3. Zaključno, vijeće MO Staro Trnja smatra da su navedene izmjene prijeko potrebne budući da je, uvažavajući potrebu studioznog promišljanja optimalnog urbanističkog razvoja ovog važnog dijela grada Zagreba, od presudne važnosti osigurati stanovnicima Starog Trnja jasne smjernice za unaprjeđenje kvalitete njihovog stambenog okruženja te za pravedno i, u odnosu na druge dijelove grada, ravnopravno raspolaganje vlastitom imovinom.

4. Ovaj zaključak se upućuje Vijeću Gradske četvrti Trnje i Gradskom uredu za mjesnu samoupravu, civilnu zaštitu i sigurnost, Ulica grada Vukovara 56 a



Ad 2. Zahtjev za postavljanjem uzdignutih ploha u ulici Trnjanski nasip na križanju s Trnjanski nasip I.

Članovi Vijeća primili su pisani materijal uz poziv.

Predsjednica usmeno informira nazočne o predmetu rasprave i odlučivanja.
Pod ovom točkom nije bilo rasprave.

           Vijeće jednoglasno  donosi

ZAKLJUČAK
o Zahtjevu za postavljanjem uzdignutih ploha u ulici Trnjanski nasip na križanju s Trnjanski nasip I.


1. Vijeće Mjesnog odbora Staro Trnje podržava zahtjev građana za postavljanjem uzdignutih ploha (tzv. uspornika) u ulici Trnjanski nasip kod križanja s Trnjanski nasip I. (lokacija je ucrtana na fotografiji u prilogu). U prilogu ovom Zaključku nalazi se peticija građana s potpisnom listom.

2. Ovaj zaključak se upućuje Vijeću Gradske četvrti Trnje i Gradskom uredu za mjesnu samoupravu, civilnu zaštitu i sigurnost, Ulica grada Vukovara 56 a


Ad 3. Zahtjev za premještanjem stola za stolni tenis s lokacije u Novskoj ulici k.br. 4.

Članovi Vijeća primili su pisani materijal uz poziv.

Predsjednica usmeno informira nazočne o predmetu rasprave i odlučivanja.
U raspravi sudjeluju svi prisutni članovi Vijeća.

	Vijeće većinom od 6 glasova donosi

ZAKLJUČAK
o Zahtjevu za premještanjem stola za stolni tenis s lokacije u Novskoj ulici ispred broja 4 na lokaciju u sjenovitom dijelu parka u Novskoj ulici.

1. Od strane stanara u Novskoj ulici k.br.4 Vijeće je obavješteno o buci koja se stvara prilikom korištenja stola za stolni tenis. Prema informacijama od strane predstavnika stanara saznaje se o peticiji građana provedenoj u predpandemijsko vrijeme (2019/2020 godine) kojom se traži premještaj stola na adekvatnije mjesto.

2. Vijeće podržava zahtjev građana i traži da se stol za stolni tenis premjesti u sjenoviti dio obližnje zelene površine (park u Novskoj ulici). Također ovim putem, a prije potrebnih aktivnosti, tražimo troškovnik odvoza odnosno premještanja stola za stolni tenis.

3. Ovaj zaključak se upućuje Vijeću Gradske četvrti Trnje i Gradskom uredu za mjesnu samoupravu, civilnu zaštitu i sigurnost, Ulica grada Vukovara 56 a


Ad 4.  Zahtjev za uređenje odbojkaškog igrališta u parku u Novskoj

Članovi Vijeća primili su pisani materijal uz poziv.

Predsjednica usmeno informira nazočne o predmetu rasprave i odlučivanja.

U raspravi sudjeluju: Jadranka Hübler i Vatroslav Miloš.

Vijeće jednoglasno donosi



ZAKLJUČAK
o Zahtjevu za uređenjem odbojkaškog igrališta u Novskoj ulici

1. Vijeće Mjesnog odbora Staro Trnje traži uređenje odbojkaškog igrališta u parku u Novskoj ulici.

2. Ovaj zaključak se upućuje Vijeću Gradske četvrti Trnje i Gradskom uredu za mjesnu samoupravu, civilnu zaštitu i sigurnost, Ulica grada Vukovara 56 a




Ad 5. Zahtjev za hitno postupanje nadležnih službi – stupići Novska,

Članovi Vijeća primili su pisani materijal uz poziv.

Predsjednica usmeno informira nazočne o predmetu rasprave i odlučivanja.

U raspravi sudjeluju svi prisutni članovi vijeća.


Vijeće jednoglasno donosi


ZAKLJUČAK
o Zahtjevu za hitnim rješavanjem pitanja stupića na lokaciji Novska ulica 30

1. Vijeće je dobilo pritužbe građana kako postoji problem prilaza hitnih službi zgradama zbog postavljenih stupića na lokaciji Novska 30, zbog čega je ugrožena sigurnost građana.

2. Vijeće Mjesnog odbora Staro Trnje traži hitan izlazak gradskih službi i rješavanje pitanja požarnih stupića na lokaciji Novska 30.

3. Ovaj zaključak se upućuje Vijeću Gradske četvrti Trnje i Gradskom uredu za mjesnu samoupravu, civilnu zaštitu i sigurnost, Ulica grada Vukovara 56 a



Ad 6. Godišnji izvještaj o izvršenju Financijskog plana Mjesnog odbora Staro Trnje za 2021 godinu

Članovi Vijeća primili su pisani materijal uz poziv.

Predsjednica usmeno informira nazočne o predmetu rasprave i odlučivanja.

U raspravi sudjeluju: Jadranka Hübler, Vatroslav Miloš i Sanja Horvatin.


Vijeće jednoglasno donosi


GODIŠNJI IZVJEŠTAJ O IZVRŠENJU FINANCIJSKOG PLANA
Mjesnog odbora Staro Trnje za 2021.


Članak 1. 
Godišnji izvještaj o izvršenju Financijskog plana Mjesnog odbora Staro Trnje za 2021. sadrži:

	Broj ek. klasifik.
	
OSNOVNA I POTANJA NAMJENA
	
Plan za 2021.
	Ostvareno prihoda za 2021.
	Ostvareno rashoda za 2021.
	Indeks (5/3*100)

	1
	2
	3
	4
	5
	6

	 
	RASHODI
	652.014,00
	652.014,00
	649.923,71
	99,68

	3
	RASHODI POSLOVANJA
	652.014,00
	652.014,00
	649.923,71
	99,68

	32
	Materijalni rashodi
	652.014,00
	652.014,00
	649.923,71
	99,68

	323
	Rashodi za usluge
	546.714,00
	546.714,00
	545.959,89
	99,86

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	546.714,00
	546.714,00
	545.959,89
	99,86

	 
	ODRŽAVANJE JAVNIH POVRŠINA
	244.707,00
	244.707,00
	244.707,00
	100,00

	 
	ODRŽAVANJE NERAZVRSTANIH CESTA
	302.007,00
	302.007,00
	301.252,89
	99,75

	329
	Ostali nespomenuti rashodi poslovanja
	105.300,00
	105.300,00
	103.963,82
	98,73

	3291
	Naknade za rad predstavničkih i izvršnih tijela, povjerenstava i slično
	99.000,00
	99.000,00
	103.963,82
	105,01

	3299
	Ostali nespomenuti rashodi poslovanja
	6.300,00
	6.300,00
	0,00
	0,00



Članak 2.
Ovaj će Godišnji izvještaj o izvršenju biti objavljen na oglasnoj ploči Mjesnog odbora Staro Trnje.









Ad 7. Pitanja i prijedlozi.

Sljedeća sjednica Vijeća Mjesnog odbora Starog Trnje: ponedjeljak, 29.8.2022 u 19,00 sati.

Sjednica je dovršena u 20,15 sati. 


KLASA: 026-02/21-002/1472
URBROJ: 251-13-11-17-22-4
Zagreb, 11. srpnja 2022.


Zapisnik sastavila:

Valentina Pavlović Vinogradac, v.r.


							     



                   Predsjednica
                                                                                                         Vijeća Mjesnog odbora
                                                                                                                  Staro Trnje


        Jadranka Hübler, dr.med., v.r.


				 

 





